शाहाबाद में बनवाएंगे शहीद ऊधम सिंह स्मारक : बेदी
राज्यमंत्रीकृष्णबेदी ने कहा कि शहीदों को याद रखने वाली कौम ही जिंदा रहती हैं और जो कौम अपने शहीदों को भूल जाती हैं उनको इतिहास भी माफ नहीं करता। वे शनिवार को शहीद ऊधम सिंह मेमोरियल सोसाइटी की ओर से शहीद ऊधम सिंह की जयंती पर आयोजित कार्यक्रम में बोल रहे थे। बेदी ने कहा कि देश को किसी व्यक्ति या परिवार विशेष के प्रयासों के कारण आजादी नहीं मिली बल्कि स्वतंत्रता दिलाने के लिए कई युवाओं को अपनी जान की कुर्बानी देनी पड़ी। बेदी ने कहा कि बड़े अफसोस की बात है कि आजादी के बाद कुछ परिवार लोगों का नाम ही स्वतंत्रता सेनानियों की सूची में आया जबकि अगर सही मायनों में इतिहास को देखा जाए तो देश को आजादी दिलाने वाले परवानों के नाम से किताबें भरी जा सकती हैं।
शहीद ऊधम सिंह मेमोरियल कमेटी की स्मारक बनाने की मांग पर उन्होंने कहा कि शाहाबाद में भव्य शहीद ऊधम सिंह स्मारक बनेगा और इसकी आधारशिला मुख्यमंत्री मनोहर लाल खट्टर से रखवाने का प्रयास किया जाएगा। कार्यक्रम में गतका पार्टी ने भी अपने जौहर दिखाए। इस अवसर पर राव रणजीत सिंह, अंग्रेज कंबोज, विक्रम अटवान, देवराज चराया, मुलखराज गुंबर, अरुण कंसल, बसंत राणा, केहर सैनी, कमल शर्मा, हरभजन सिंह, रेशम सिंह, नवदीप सिंह और गौरव दीप सिंह मौजूद थे।
bho_Deva hin_Deva hin_Deva